Selve kirkerommet ble malerisk utsmykket av de to kunstnerne Torstein Rittun (1929–) og Dag Frogner (1929–), som da var nyutdannet. Et av maleriene forestiller en kristusfigur med himmelvelvingen som bakgrunn. Det fortelles at de opprinnelig hadde malt Jesus på korset, men arkitekten likte ikke det, han ville ikke ha et symbol på død i kirken. Dermed ble maleriet endret til Jesu himmelfart, men med utstrakte armer som om han var korsfestet.